CELEX: 32016D0447
Language: hu
Date: 2016-03-22 00:00:00
Title: A Bizottság (EU) 2016/447 végrehajtási határozata (2016. március 22.) a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat módosításáról (az értesítés a C(2016) 1608. számú dokumentummal történt) (EGT-vonatkozású szöveg)

24.3.2016   
            
            
               HU
            
            
               Az Európai Unió Hivatalos Lapja
            
            
               L 78/76
            
         A BIZOTTSÁG (EU) 2016/447 VÉGREHAJTÁSI HATÁROZATA
   (2016. március 22.)
   a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat módosításáról
   
      
         (az értesítés a C(2016) 1608. számú dokumentummal történt)
      
   
   (Csak a francia nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               Az (EU) 2015/2460 bizottsági végrehajtási határozat (3) elfogadására azt követően került sor, hogy Franciaországban magas patogenitású madárinfluenza indult terjedésnek, és a tagállam illetékes hatósága a védő- és megfigyelési körzetek körül egy nagyobb területre kiterjedő további, korlátozás alatt álló körzetet hozott létre. A további, korlátozás alatt álló körzet Franciaország délnyugati részén található több megyéből vagy azok egyes részeiből áll.
            
         
               (2)
            
            
               Az utoljára az (EU) 2016/237 bizottsági végrehajtási határozattal (4) módosított (EU) 2015/2460 végrehajtási határozatot 2016. március 31-ig kell alkalmazni.
            
         
               (3)
            
            
               A magas patogenitású madárinfluenza előfordulásainak száma ugyan csökkent, de továbbra is észleltek néhány kitörést a már korlátozás alatt álló körzetekben. A jelenlegi járványügyi helyzet figyelembevételével, továbbá a Franciaországban elfogadott járványügyi ellenőrzési stratégia végrehajtásának érdekében az (EU) 2015/2460 végrehajtási határozat alkalmazási időszakát ezért helyénvaló 2016. szeptember 15-ig meghosszabbítani. Ugyanakkor ha a járványügyi helyzet korábban javulásnak indul, a Bizottság felülvizsgálja az alkalmazási időszakot.
            
         
               (4)
            
            
               Az (EU) 2015/2460 végrehajtási határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/2460 végrehajtási határozat 5. cikkében a „2016. március 31-ig” szöveg helyébe a „2016. szeptember 15-ig” szöveg lép.
   2. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2016. március 22-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Bizottság 2015. december 23-i (EU) 2015/2460 végrehajtási határozata a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről (HL L 339., 2015.12.24., 52. o.).
   
      (4)  A Bizottság 2016. február 17-i (EU) 2016/237 végrehajtási határozata a Franciaországban előforduló, a H5 altípusba tartozó, magas patogenitású madárinfluenzával kapcsolatos egyes védintézkedésekről szóló (EU) 2015/2460 végrehajtási határozat mellékletének módosításáról (HL L 44., 2016.2.19., 12. o.).